Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -10 …
15 ก.พ. 2562

Tactical Move
เดินเกมกลยุทธ์บ่าย
SET Index ปรับลดลง -10.03 จุด (-0.61%) ปิดภาคเช้าที่ 1,642.61 จุด ด้วยมูลค่าการซื้อขาย 23,532.14 ล้านบาท
Most Positive Impact: BTS (+0.29 จุด), BAY (+0.18 จุด), BDMS (+0.15 จุด)
Most Negative Impact: AOT (-1.4 จุด), EA (-1.28 จุด), PTTEP (-0.78 จุด)
แนวโน้มตลาดบ่าย
ตลาดหุ้นไทยปรับตัวลดลงถูกแรงกดดันนำโดยกลุ่มพลังงาน(-3.92 จุด) สื่อสาร(-1.35 จุด) ขนส่ง(-1.25 จุด) และกลุ่มอสังหาฯ(-0.78 จุด) ส่วนกลุ่มที่ปรับตัวเพิ่มขึ้นได้แก่ กลุ่มโรงพยาบาล(+0.18 จุด)
สำหรับตลาดหุ้นในภูมิภาคเอเชียส่วนใหญ่ปรับตัวลงได้แก่ ฮ่องกง(-1.78%) ญี่ปุ่น(-1.25%) จีน(-0.96%) อินเดีย(-0.69%) อินโดนีเซีย(-0.34%) ฟิลิปปินส์(-0.29%)
SET Index ปรับตัวลงสอดคล้องกับตลาดส่วนใหญ่ในภูมิภาคระหว่างรอดูความคืบหน้าการประชุมเจรจาข้อพิพาทการค้า ซึ่งรายงานข่าวระบุว่าวันนี้ ปธน.สี จิ้นผิงจะพบปะกับผู้แทนจากสหรัฐฯด้วย มองว่าสัปดาห์หน้าจะมีข่าวเชิงบวกเกี่ยวกับการเจรจาข้อพิพาทการค้าออกมาดังนั้นบ่ายนี้แนะนำแบ่งเงินสะสมหุ้นเพื่อลุ้นการปรับตัวเพิ่มขึ้นในสัปดาห์หน้า แนะนำ HANA PTTEP
KCE ปรับตัวลง -4.31% โดยที่ก่อนหน้านี้ราคาหุ้นปรับตัวเพิ่มขึ้นอย่างร้อนแรงแม้ผลประกอบการจะออกมาไม่ดีเนื่องจากนักลงทุนมีความคาดหวังที่ดีต่อผลประกอบการในปีนี้ อย่างไรก็ดีหลังการประชุมนักวิเคราะห์เมื่อวานนี้ผู้บริหารให้แนวทางการดำเนินงานที่ต่ำกว่าตลาดคาดหวังจึงเกิดแรงเทขายออกมา มองว่า KCE เป็นหุ้นพื้นฐานดีและผลประกอบการไตรมาส 4 เป็นจุดต่ำสุด แต่การเข้าลงทุนควรรอจังหวะให้แรงขายสงบลงก่อน
ประเด็นเศรษฐกิจที่น่าติดตามสัปดาห์หน้า วันจันทร์ติดตาม GDP ไตรมาส4 ของไทยโดยตลาดคาดการณ์ 0.6% QoQ วันพฤหัสฯฝั่งสหรัฐจะมีการรายงานดัชนี PMI ภาคการผลิตประจำเดือน ก.พ. พร้อมทั้งเผยแพร่รายงานการประชุมของธนาคารกลางสหรัฐฯ สุดท้ายวันศุกร์ติดตามดุลการค้าของไทยโดยกระทรวงพาณิชย์
หุ้นแนะนำ STEC TISCO MEGA